เพศหญิง อายุ 17 ปี มีอาการปวดบริเวณโคนนิ้วเท้าด้านขวาตั้งแต่อายุ10ขวบแต่เริ่มหายไปในช่วงอายุ13-16 แต่ตกบันไดเมื่อกลางเดือนมิถุนายนปี2562 วันแรกไม่ปวดมากนึกว่าไปกระทบกระเทือนกับโรคเดิมแล้วคงหายไป แต่เมื่อผ่านมา3-4วันอาการปวดก็เพิ่มมากขึ้นจนถึงปัจจุบันก็ปวดมากขึ้นมีอาการบวมเล็กน้อยและเริ่มแดง มีเสียงกร๊อบแกร๊บเวลากดหรือดึง ไม่สามารถลงน้ำหนักที่บริเวณนั้นได้ เมื่อวิ่งเสร็จหรือหยุดเดินจะปวดแปล๊บๆร้าวๆมาก ไม่มีท่าทีว่าจะดีขึ้น และบริเวณโคนนิ้วและนิ้วหัวแม่เท้าเกเบี้ยวตามกรรมพันธุ์ อยากทราบว่าเกี่ยวกับเส้นเอ็นหรือกระดูกหรือไม่ จะกลับมาวิ่งหรือเดินได้ตามปกติไหม และต้องกินยาตัวไหน ราคาประมาณเท่าไหร่
สวัสดีค่ะ อาการปวดบริเวณโคนนิ้วหัวแม่เท้า อาจเกิดจาก-ปวดจากกล้ามเนื้อหรือเนื้อเยื่อบริเวณรอบๆอักเสบจากอุบัติเหตุ-เส้นเอ็นบริเวณนิ้วเท้าอักเสบ-มีกระดูกหักหรือร้าว แต่มักจะปวดและบวมมาก จนเดินไม่ได้-ข้ออักเสบ เช่น โรคข้ออักเสบรูมาตอยด์ จะมีอาการปวดตามข้อเล็กๆ เช่น ข้อนิ้วมือ ข้อมือ ข้อนิ้วเท้าแนะนำการหลีกเลี่ยงการใช้งานหรือลงน้ำหนักที่เท้าข้างนั้นในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการ ยกขาสูง ประคบเย็นเพื่อลดปวดหากยังปวด บวมมาก ลงน้ำหนักไม่ได้ ควรไปพบแพทย์เพื่อเอ็กซเรย์ดูเพิ่มเติมเรื่องกระดูก และประเมินว่ามีการอักเสบของเนื้อเยื่อรอบๆมากน้อยเพียงใด